Arcedo

Arcedo u Arcediello estió un lugar disputau entre lo concello de Teruel y lo Reino de Valencia. No se sabe bien a on yera, pero talment siga en l'actual termin municipal de Mosqueruela.

 Historia 
Lo 5 d'octubre de 1203 Pero lo Catolico donó a Arnau de Palacín lo castiello de Bos u Val d'Ursera y fan mención d'una Açeneda:

Arcediello ye un toponimo referiu a un lugar entre Teruel y Castellón conquiesto ya en 1216 por lo rei Sancho lo Fuerte de Navarra chunto con Aledo, Olocau, Mallo, Penya d'Aranyonal y Puertomingalbo.

En 1213 cuan lo rei Pero lo Catolico donó lo castiello de Cuella a los templers citan una Arzeda:

En 1251 ye citau como arzedolo cuan Guillem d'Anglesola dió carta de población a Vistabella:

Arcedo podió estar en las marguins de lo río Monleón, y s'ha pensau que podió corresponder con l'actual santuario de la Virchen de la Estrella.

En 1261 la versión de lo "Fuero de Valencia" indica Arçedo como una de las mugas de lo Reino de Valencia:

Seguntes Arcadi García y Germà Colon Arçedo yera un lugarón huei desapareixiu de lo termin de Villafranca. Arcadi García y Germà Colon: Furs de València, Volumen 1. Volumen 101 de Nostres clàssics. Editorial Barcino, 1970, p 108. Como ya se sabe una remodelación posterior de las mugas deixó uns cuantos lugars mencionaus como mugas de lo Reino de Valencia adintro de las mugas de lo concello de Teruel, que acceptó que Exerica, Lo Toro y Pina quedasen en lo Reino de Valencia.

 Toponimia 
Lo toponimo Arcedo presenta lo sufixo -edo indicador de formación vechetal. En la val de Cabó (Alto Urchel) bi ha un toponimo documental homonimo de 1091 que ha estau interpretau como derivau de lo latín ACERETUM. María Reina Bastardas Rufat: La formació dels col·lectius botanics toponímia catalana. Reial Acadèmia de Bones Lletres, (1994). p. 77. L'arcedo de la muga aragonesa significa "aceral" ("selva d'acirons"), pero s'ha formau a traviés de la forma sufixada orichinal latina ACERETUM y no a traviés de la sufixación de la palabra ácer(e) de l'aragonés local.

 Referencias 

 Bibliografía 
 Enric Guinot: Els límits del regne, el procés de formació territorial del País Valencià medieval (1238-1500). Edicions Alfons El Magnànim. 1995.

Categoría:Despoblaus medievals d'a provincia de Teruel
Categoría:Despoblaus medievals d'a provincia de Castellón
Categoría:Lugars desapareixius de Mosqueruela